วันนี้ตามรีวิว คุณ weeraya chonsathi วงใน Elite 2015 ของเรามาที่ ร้าน ซัวเถาบะหมี่เป็ดย่าง สาขาลำพูน ต้องเกริ่นก่อนว่า เพิ่งรู้จักร้านนี้จากจากการตามรีวิวของคุณ weeraya ขนาดเป็นคนลำพูน ยังพลาดว่ามีร้านเปิดใหม่ ^-^

ร้านนี้หากเป็นคนลำพูน หาง่ายค่ะ เพราะอยู่ในซอยเดียวกันกับ ร้านกล้วยทอดเจ้าดัง ประจำจังหวัด คือ "กล้วยทอดโค้งครูบา" (ที่ย้ายมาขายอีกฝั่ง) ส่วนร้านบ่ะหมี่ของเราอยู่ฝั่งเดียวกัน เลยค่ะ หากมาจากตัวเมืองลำพูน ให้มุ่งหน้ามาเส้นทางไปโรงพยาบาลลำพูน แต่ยังไม่ถึง รพ.ลำพูน ให้เลี้ยวซ้ายที่สี่แยกวัดมหาวัน ร้านอยู่ฝั่งตรงข้าม ไปประมาณ 100 เมตร สำหรับการจอดรถให้จอดข้างทางค่ะ ความคิดเห็นส่วนตัวค่อนข้างจอดยาก เพราะถนนเส้นนี้ มีร้านอาหารเยอะ รถจอดกันคับคั่ง

บรรยากาศของร้าน /การตกแต่ง ร้านสะอาดเรียบร้อย สีผนังขาวสะอาด เนื่องจากเป็นร้านใหม่ มุมนั่ง โต๊ะเก้าอี้ จัดเข้าชุดดี มีประมาณ 7 ที่นั่ง แต่ละโต๊ะเก้าอี้นั่งได้ ประมาณ4 คน แบบสบายๆ 

การบริการ เป็นไปอย่างกันเอง รวดเร็ว เมนูออกเร็วค่ะ

เมนูวันนี้ จัดมาชิม 2 อย่าง คือ (รวมทั้ง 2 เมนู 80.- )
1. บะหมี่หยกหน้าเป็ด 
2. เกี๊ยวกุ้งสด (เป็ด) 

ถ้าถามความรู้สึกส่วนตัว ชอบเมนูแรกมากกว่าค่ะ เนื่องจากชอบน้ำที่ราดหน้าเป็ดชุ่มๆ กลมกล่อม ช่างเข้ากันกับเนื้อเป็ดและบะหมี่เส้นนุ่มเหนียว ส่วนเมนูหลัง ก็ไม่น้อยหน้ากัน น้ำซุปก็อร่อย หอมลื่นคอ เนื้อเป็ดให้ในปริมาณสมราคา  อร่อยทั้ง 2 เมนูแบบนี้ ครั้งหน้าไม่พลาดเมนูอื่นๆแน่ๆ

โดยรวม ร้านซัวเถาบะหมี่ลำพูน ก็ถือได้ว่า เป็นร้านบะหมี่สไตส์จีนๆ ที่อร่อย มีเมนูเป็ดให้เลือกหลากหลายแห่งหนึ่งในย่านนี้แล้วค่ะ 
รวมคะแนนรีวิวครั้งนี้ ให้ที่ 3.5 /5 ค่ะ

ปล. เป็นความคิดเห็นส่วนตัว (เพื่อใช้เป็นข้อมูลเบื้องต้นเพื่อตัดสินใจมาร้านนี้ค่ะ)